**НАРОДНО ЧИТАЛИЩЕ „ХРИСТО СМИРНЕНСКИ 1928“**

**с. Лозен, ул. „Иван Пешев“ №15, тел. 029926424, e-mail:** **chitali6te\_dlozen@abv.bg**

**ОТЧЕТ**

**за дейността на читалището през 2018 година**

**I.Художествена самодейност:**

През изтеклата 2018 година в читалището се подготвиха и организираха всички местни традиционни празници и обичаи – Василовден, Бабинден, Тодоровден, Баба Марта, Лазаровден, Цветница, Великден, Гергьовден и Коледа. Самодейните колективи участваха в организираните от Кметството и Общината прояви и чествания, като станалите вече традиционни Юнски празници в Лозен – Детски празник за 1 юни и XIV фолклорен Фестивал Лозен 2018 г. Групата за автентичен фолклор, Младежката Фолклорна певческа група, Детската фолклорна певческа група, танцовите състави и обредните групи имаха изяви на Фолклорен Фестивал „Край Баталова воденица“ – гр. София, , XXXIII традиционен събор „Съединението прави силата“ – кв. Побит камък, с. Нови Хан, Пролетен бал с Аква Сорс“ – Парадайс център, Събор „Пресвета“ – с. Вакарел. Самодейците от читалището се включиха в Концерта посветен на 30 годишнината на район Панчарево. На всички участия самодейците се представиха отлично и получиха грамоти, дипломи и плакети. Всички взеха участие и в ежегодно провеждащия се от СУ „Св. Климент Охридски“ в школата на БЧК семинар по българистика и славянистика за чуждестранни студенти.

През 2018 г. Народно читалище „Христо Смирненски 1928“ стана на 90 години. Събитието беше отбелязано с голям концерт, с участието на всички самодейни групи. През месец Декември, читалището оказа съдействие и при организирането на Благотворителен концерт „Лозенската Коледа“, като със събраните средства бяха подпомогнати социално слаби семейства в Лозен.

 Детските самодейни групи подготвиха и изнесоха програми на Детския празник – 1 юни, на 24 май, на Великден и Коледа в църквата. Децата от школите и танцовия състав изработиха мартенички, картички, суровачки и сувенири свързани с различните празници и бяха направени изложби в читалището и Кметството.

 Послучай 3 март – Национален празник на България и 1 ноември – Ден на Будителите в читалището бяха организирани тържества. На 21 ноември – Ден на християнското семейство се организира изложба от картички на тема „Моето християнско семейство“. Отец Михаил, местният енорийски свещеник изнесе Беседа за християнството, а децата поздравиха своите родители със стихчета и песнички.

 През изминалата година, отново, съвместно с Дружество „Бъдеще за Лозен“ в читалището беше организиран едномесечен безплатен компютърен курс, към който имаше огромен интерес.

 През 2018 г. самодейците от читалището имаха и многобройни изяви в телевизионни програми и репортажи. Телевизия Bulgaria ON Air засне и излъчи обичаите „коледуване“ и „лазаруване“, а Детската и Младежка фолклорни певчески групи участваха заедно със своята ръководителка –народната певица Снежана Борисова в предаване в БНР.

**II.Групи и школи:**

1. Група за Автентичен Фолклор с ръководител Надя Петрова
2. Детска Фолклорна Певческа Група с ръководител Снежана Борисова.
3. Младежка Фолклорна Певческа Група с ръководител Снежана Борисова.
4. Групи за Обреден Фолклор с ръководител Снежана Борисова:
* Лазарки
* Коледари
* Сурвакари
1. Танцови състави с ръководител Аделина Веселинова:
* Деца
* Възрастни начинаещи
* Възрастни напреднали
1. Школа по актьорско майсторство с ръководител Ана Батева.
2. Школа по шахмат с треньор Събин Иванов.

**III.Библиотека:**

В момента библиотеката разполага с 13 934 библиотечни документа. През изтеклата година са отчислени 65 физически изхабени книги. Броя на читателите за 2018 г. е 184, посещенията 863, а заетите библиотечни документи са 3620. Направени са 48 справки предимно за учащи се, в различни области на науката и културата. Всички бележити дати, годишнини, национални, традиционни и местни празници се отбелязаха, като се оформяха витрини и се провеждаха беседи, дискусии и тържества с децата самодейци в читалището. През месец Април се проведе среща с първокласниците от 200 ОУ „Отец Паисий“ с цел запознаване с библиотеката, а през цялата година учениците от останалите класове бяха подпомагани при разработването на проекти и писането на доклади и презентации по зададени в училище теми. Оказваше се и помощ на студенти при писането им на курсови и дипломни работи. През месец Юни в библиотеката беше представена дебютната стихосбирка на поетесата Силвия Николова, като се проведе литературно четене с децата от групите и школите. Библиотеката се включи и в инициативата „Маратон на четенето“, заедно с децата от детската градина. На 1 октомври – Ден на възрастните хора, бяха поканени дългогодишни читатели, които разказаха на децата как е създадена библиотеката и кои са били любимите им книжки от тяхното детство. Във връзка със Националната седмица на четенето в читалището се проведе четене с:

* Децата от групите и школите към читалището
* Четене с учениците от първи, втори и трети клас на 200 ОУ
* Четене с известни личности от Лозен /Народната певица Снежана Борисова, Поетесата Силвия Николова, Ана Батева – театрален режисьор/
* Четене с най-възрастните читатели в библиотеката – бабите от групата за автентичен фолклор при читалището.
* Четене с родителите.
* Четене с Кмета на село Лозен г-н Васил Станчев.

**IV. Участия в проекти:**

 През 2018 година, читалището няма участия в проекти и програми.

**V. Материална база:**

 През изтеклата 2018 година поради липса на средства не беше направено нищо за подобряване материалната база на читалището, освен частични ремонтни дейности.

**НАРОДНО ЧИТАЛИЩЕ „ХРИСТО СМИРНЕНСКИ 1928“**

**с. Лозен, ул. „Иван Пешев“ №15, тел. 029926424, e-mail:** **chitali6te\_dlozen@abv.bg**

**ПЛАН**

**за дейността на читалището през 2019 г.**

**I. Художествена самодейност:**

1. Да се подготвят и организират всички местни традиционни празници и обичаи – Василовден, Бабинден, Тодоровден, Баба Марта, Лазаровден, Цветница, Великден, Гергьовден и Коледа.
2. Обредните групи да пресъздадат обичаите Лазаруване, Коледуване и Сурвакане.
3. Самодейните колективи да участват в организираните от Кметството и Общината прояви и чествания.
4. Изяви на децата и възрастните от групите и школите към читалището на Фолклорни Фестивали, концерти и състезания.
5. Участие в ежегодно провеждащия се в школата на БЧК Семинар по Българистика и славянистика за чуждестранни студенти.
6. Изработване на мартенички, картички, сувенири и рисунки свързани с различните празници и оформяне на изложби.
7. Участия на групите в конкурси от различно естество.
8. Участия в телевизионни програми и репортажи.

**II.Групи и Школи:**

1. Запазване на съществуващите вече групи и школи и при възможност откриване на нови.

**III.Библиотеката:**

1. Да се подържат каталозите и картотеките.
2. Да се закупят нови книги.
3. Да се отбележат всички бележити дати и събития.
4. Работа с учениците от 200 ОУ, децата от групите и школите към читалището и студентите от Лозен.
5. Участия в Проекти свързани с библиотеката.

**IV.Участия в Проекти:**

1. Да се следят Конкурсните сесии обявявани от Министерството на Културата и Столична програма Култура, както и други институции и читалището да кандидатства по направления от проектите свързани с неговата дейност.

**V.Материална база:**

1. Да се търсят начини за осигуряване на финансови средства за подобряване на материалната база на читалището.